ช่วยสรุปเรื่อง "ศาลทำหน้าที่อย่างไร เมื่อระบอบอำนาจนิยมขึ้นมามีอำนาจทางการเมือง" ให้หน่อยค่ะ
ศาลทำหน้าที่อย่างไร เมื่อระบอบอำนาจนิยมหรือ “เผด็จการ” ขึ้นมามีอำนาจทางการเมือง ? โดยทั่วไป คำอธิบายเกี่ยวกับบทบาทและหน้าที่ของสถาบันตุลาการมักจะเป็นการพิจารณาผ่านกรอบแนวคิดการแบ่งแยกอำนาจ ซึ่งให้คำอธิบายเกี่ยวกับการจัดโครงสร้างของอำนาจรัฐที่แบ่งเป็น 3 ฝ่าย อันประกอบด้วยฝ่ายนิติบัญญัติ ฝ่ายบริหาร และฝ่ายตุลาการ โดยฝ่ายตุลาการจะทำหน้าที่ชี้ขาดข้อพิพาท โดยมีตัวบทกฎหมายที่ฝ่ายนิติบัญญัติเขียนขึ้นเป็นเครื่องมือในการตัดสิน เพื่อให้สามารถทำหน้าที่ได้อย่างมีประสิทธิภาพ ก็จะมีการกำหนดโครงสร้างและขอบเขตอำนาจของฝ่ายตุลาการที่พึงเป็น อาทิ ความเป็นอิสระในการวินิจฉัย การประพฤติปฏิบัติตน การเลื่อนขั้นลงโทษ การตรวจสอบทบทวนคำวินิจฉัย เป็นต้น อาจมีความแตกต่างในการจัดวางสถาบันตุลาการในระบบการเมืองของแต่ละประเทศ ดังในระบบประธานาธิบดีและระบบรัฐสภามีการออกแบบสถาบันตุลาการที่แตกต่างกัน หรือการออกแบบระบบศาลเป็นระบบศาลเดี่ยวกับระบบศาลคู่ แม้อาจมีระบบการเมืองคล้ายกัน การพิจารณาสถานะของศาลทั้ง 2 รูปแบบเป็นสภาวะที่ดูเหมือนจะมีความมั่นคง ไม่แกว่งไกวไปตามสถานการณ์การเมืองหรือเกิดการเปลี่ยนแปลงจากการเลือกตั้ง จึงดูราวกับว่าสถาบันตุลาการเป็นองค์กรที่สามารถดำรงเป็น “หลัก” โดยไม่ได้ผันแปรไปตามจังหวะของการเมือง การให้คำอธิบายในลักษณะดังกล่าวเป็นการพิจารณาถึงความหมายและบทบาทของศาลในเชิง Normative Approach (อาจแปลได้ว่า “แนวพินิจเชิงบรรทัดฐาน”) อันมีความหมายถึงคำอธิบายที่เชื่อว่ามีโครงสร้าง ระบบ หรือมาตรฐานบางประการที่ควรจะเป็น หากการออกแบบสถาบันตุลาการในสังคมใดยังไม่สามารถบรรลุถึงบรรทัดฐานดังกล่าวก็ควรจะต้องมีการปรับแก้เพื่อให้บรรลุถึงหลักการนั้น อย่างไรก็ตาม มีความผันแปรทางการเมืองในโลกแห่งความเป็นจริงที่ส่งผลกระทบต่อศาลอย่างสำคัญ โดยเฉพาะอย่างยิ่งกับกลุ่มประเทศประชาธิปไตยใหม่ (new democracies) ในประเทศเหล่านี้ ระบบการเมืองมักมีความผันผวนกลับไปกลับมาระหว่างระบอบประชาธิปไตยที่มีการเลือกตั้ง ซึ่งรัฐบาลมีที่มาจากเสียงของประชาชน กับการรัฐประหาร ซึ่งรัฐบาลมาจากการยึดอำนาจด้วยกำลัง แม้พิจารณาในภาพกว้างจะพบว่าผู้ปกครองที่มาจากการยึดอำนาจด้วยการใช้กำลังอาจไม่ได้ดำเนินการเปลี่ยนแปลงสถาบันตุลาการในเชิงโครงสร้าง หรือกล่าวอีกนัยหนึ่งก็คือดูเหมือนว่าคณะรัฐประหารไม่ได้แทรกแซงการทำหน้าที่ของตุลาการ
บทบาทและหน้าที่ของสถาบันตุลาการจะเป็นการพิจารณาผ่านกรอบแนวคิดการแบ่งแยกอำนาจ ให้คำอธิบายเกี่ยวกับการจัดโครงสร้างอำนาจรัฐที่แบ่งเป็น 3 ฝ่าย คือ ฝ่ายนิติบัญญัติ ฝ่ายบริหาร และฝ่ายตุลาการ โดยฝ่ายตุลาการทำหน้าที่ชี้ขาดข้อพิพาท โดยมีกฎหมายที่ฝ่ายนิติบัญญัติเขียนขึ้นเป็นเครื่องมือตัดสิน เพื่อให้สามารถทำหน้าที่อย่างมีประสิทธิภาพ ก็จะกำหนดโครงสร้างและขอบเขตที่พึงเป็น อาจมีความแตกต่างในการจัดวางสถาบันตุลาการในระบบการเมืองแต่ละประเทศ ในระบบประธานาธิบดีและรัฐสภาออกแบบสถาบันตุลาการที่แตกต่างกัน แม้มีระบบการเมืองคล้ายกัน การพิจารณาสถานะของศาลเป็นภาวะที่เหมือนจะมั่นคง ไม่แกว่งไกวตามสถานการณ์การเมือง 
การให้คำอธิบายในลักษณะดังกล่าวเป็นการพิจารณาความหมายและบทบาทของศาลในเชิงแนวพินิจเชิงบรรทัดฐาน ที่เชื่อว่ามีโครงสร้างบางประการที่ควรจะเป็น หากการออกแบบสถาบันตุลาการไม่สามารถบรรลุถึงบรรทัดฐานก็ควรปรับแก้เพื่อให้บรรลุถึงหลักการนั้น แต่ความผันแปรทางการเมืองส่งผลกระทบต่อศาล ระบบการเมืองมีความผันผวนไปมาระหว่างระบอบประชาธิปไตยที่มีการเลือกตั้งซึ่งรัฐบาลมาจากเสียงของประชาชน กับการรัฐประหารซึ่งรัฐบาลมาจากการยึดอำนาจ แม้ผู้ปกครองที่มาจากการยึดอำนาจอาจไม่ได้เปลี่ยนแปลงโครงสร้างสถาบันตุลาการ หรือาคณะรัฐประหารไม่ได้แทรกแซงการทำหน้าที่ของตุลาการ
92.ข่าวสารทั่วไป สถิติต่างๆ,26.กฎหมายสิทธิมนุษยชน,21.กฎหมายรัฐธรรมนูญ